|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 27/03/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αλληλεγγύη του στον δίκαιο αγώνα των εργαζομένων στη ΛΑΡΚΟ, που συνεχίζουν, εδώ και τέσσερα χρόνια να παλεύουν για τη δουλειά τους, τα δικαιώματά τους, τη ζωή τους.

Η κυβέρνηση εμπαίζει τους εκατοντάδες εργαζόμενους και τις οικογένειές τους μιλώντας για εκκαθάριση εν λειτουργία και για «επενδυτή», ενώ στην ουσία η παραγωγή έχει σταματήσει και ο επενδυτής κάνει τον «σκραπατζή». Η κυβέρνηση εγκληματεί κλείνοντας τη μοναδική βιομηχανία παραγωγής σιδηρονικελίου στην Ευρώπη και πουλώντας την για ψίχουλα ενώ ο ορυκτός πλούτος είναι ανυπολόγιστης αξίας.

Το ΕΚΑ απαιτεί την επαναλειτουργία του εργοστασίου, τη διασφάλιση των θέσεων εργασίας και στηρίζει την κινητοποίηση των εργαζομένων της ΛΑΡΚΟ, την Πέμπτη 28 Μάρτη στο Σύνταγμα, προκειμένου να μην ξεπουληθεί άλλη μια Δημόσια Επιχείρηση στρατηγικής σημασίας για τη χώρα μας.

**Το Δ.Σ.**